- Hindi News
- National
- डाइट प्रिंसिपल केे साथ अभद्रता, संस्था प्रधान का वेतन रोका, चार्जशीट थमाई
डाइट प्रिंसिपल केे साथ अभद्रता, संस्था प्रधान का वेतन रोका, चार्जशीट थमाई
डाइटप्रिंसिपल से अभद्रता करने पर एक संस्था प्रधान का वेतन रोकते हुए चार्जशीट दी गई है। प्रारंभिक शिक्षा विभाग ने फतेहपुर के जलासर के यूपीएस स्कूल के संस्था प्रधान के खिलाफ कार्रवाई शुरू कर दी है।
एडीईईओ विक्रमसिंह शेखावत ने बताया कि 8वीं बोर्ड परीक्षा में काम करने के लिए यूपीएस जलासर स्कूल के पीटीआई को सीकर डाइट में लगाया था। संस्था प्रधान रामलाल महला ने पीटीआई को रिलीव ही नहीं किया। डाइट प्रिंसिपल ने संस्था प्रधान को फोन करके पीटीआई को रिलीव करने के निर्देश दिए तो संस्था प्रधान प्रिंसिपल से उलझ गए। उन्होंने डाइट प्रिंसिपल के साथ गलत शब्दों का इस्तेमाल किया। डाइट प्रिंसिपल ने प्रारंभिक शिक्षा विभाग के जिला शिक्षा अधिकारी को शिकायत की। डीईईओ ने संस्था प्रधान का वेतन रोकते हुए चार्जशीट दी है। एडीईईओ शेखावत ने बताया कि संस्था प्रधान के खिलाफ कार्रवाई शुरू कर दी है।
tgl_Latn sot_Latn hin_Deva hin_Deva hin_Deva hin_Deva